ขอแนะนำอีกหนึ่งร้านอาหารทะเลที่อร่อย บรรยากาศดีที่ควรมาลองบนเกาะล้านค่ะ
โดดเด่นไม่แพ้ร้านอื่นๆที่มีชื่อเสียงบนเกาะเลย

**location**
เกาะล้าน พัทยา จากท่าหน้าบ้าน เลย 7-11 จะเริ่มมีทางแยกไปหาดต่างๆ
ถ้าแยกไปทางซ้ายจะเป็นหาดตาแหวน ให้เลือกเลี้ยวไปทางด้านขวาแทนค่ะ ตรงแยกที่มีศาลเจ้าแม่ชีวิต
แล้วตรงไปเรื่อยๆจนสุด จะผ่านรีสอร์ทมากมาย + เจอป้ายร้านครัวพวงพยอมค่ะ  ถึงก่อนร้านครัวเฉลียงลม

**atmosphere**
ดีมากๆค่ะ เป็นร้านริมทะเลสงบๆโซนหนึ่งของเกาะล้าน ไม่วุ่นวาย มองเห็นพัทยาฝั่งโน้นไกลๆ
ที่มีไฟสว่างสไวด้วยค่ะ  ลมเย็นสบาย ร้านเน้นเก้าอี้ไม้สีขาว กับไฟสีต่างๆค่ะ ที่นั่งเยอะดีค่ะ 

**service**
ช้าไปนิด แต่โดยรวม สุภาพและเอาใจใส่ดีมากๆค่ะ

**Menu**
อาหารทะเลที่นี่ ขอบอกเลยว่าอร่อยเกินคาดค่ะ ตอนแรกนึกว่าอาจจะไม่ได้สดมากนัก แต่ผิดคาดค่ะ
อร่อยแทบทุกอย่าง  เมนูที่สั่งในวันนี้และแนะนำนะคะ

- ซีฟู้ดเซ็ท  700 บาท 
เป็นเซ็ททะเลวางมาบนเรือไม้ น่ารักมาก โดดเด่นตรงที่มีเมนูทะเลหลากหลาย
ทั้งกุ้ง ปู หอย หมึก อย่างละนิดอย่างละหน่อย แต่อิ่มเว่อๆค่ะ แบ่งกันสัก 2-3 คน ครอบครัวเล็กน่าจะดี
กินกับแฟน 2 คนก็ยังอิ่มค่ะ แต่ก็ต้องสั่งอย่างอื่นเพิ่ม เพราะอยากทานหลากหลาย
น้ำจิ้มที่นี่ก็แซ่บดีค่ะ ซีฟู้ดเปรี้ยวนำเค็มตาม  ชอบที่หมึกสดมากๆค่ะ เนื้อเหนียวนุ่มหนึบถูกใจ
ส่วนกุ้งปูก็อร่อยได้มาตรฐาน ไซส์ขนาดพอดีๆ ราคาคุ้มค่าค่ะ

- หอยเชลล์อบเนยกระเทียม
เมนูนี้คือ the must เลยสำหรับนอยค่ะ ซอสเนยกระเทียมอร่อยมากๆ หวานอมเค็ม และหอมมันเข้ากับ
หอยเชลล์สดๆค่ะ ตัวอาจจะไม่ได้ใหญ่มาก แต่ตัวซอสนี่เป็นตัวชูโรงอย่างดี ทำให้จานนี้หมดอย่างรวดเร็ว

-กั้งทอดกระเทียม
กรอบดีค่ะ เนื้อกั้งแน่นดีและสด ไม่แน่ใจว่าใช้กั้งพันธุ์อะไรนค่ะ ไม่ได้ถามทางร้าน
ตัวก็ไม่ได้ใหญ่มาก แต่ถือว่าทานอร่อยเพลินๆค่ะ มีกระเทียมกรอบๆราดมาด้านบนด้วยค่ะ หอมดีค่ะ

-ต้มยำรวมมิตรน้ำข้น
อร่อยได้มาตรฐานค่ะ รวมมิตรทะเลให้มาพอดีๆ ไม่เยอะหรือน้อยเกินไป สดดี แต่หอยตัวเล็กไปนิด
(ก็เข้าใจค่ะ ) น้ำซุปออกจะหวานนำไปสักเล็กน้อย ไม่เผ็ดจัด รสชาติฝรั่งๆค่ะ 

อีกเมนูแนะนำที่เห็นคนชอบสั่งเยอะแต่นอยไม่ได้สั่งคือ "ทอดมันกุ้ง" ค่ะ เห็นว่ากรอบนอกนุ่มใน
เนื้อกุ้งสดเด้งมากๆค่ะ น่าเสียใจที่อิ่มกันเสียก่อน

ส่วนเมนูเครื่องดื่มนั้น ขอแนะนำเป็นเหล้าปั่นผลไม้ค่ะ นอยสั่งเป็น "เหล้าปั่นสับปะรด" 
คืออร่อยสดชื่นมากๆ ใช้สับปะรดสดปั่นกับวอดก้า ทานได้เพลินๆ มึนเบาๆ แต่ไม่แรงเกินค่ะ
หวานอร่อยเหมาะกับอากาศริมทะเลมากๆเลยค่ะ 

**Price**
มื้อนี้จ่ายกันไปคนละเกือบพันค่ะ เพราะสั่งกระหน่ำมากค่ะ โดยส่วนตัวรู้สึกว่าคุ้มค่ากับอาหารทะเล
ที่สดอร่อยรวมถึงบรรยากาศที่ดีค่ะ ก็คาดว่าน่าจะ 1-2 พันอยู่แล้วค่ะ (มาทานกัน 2 คนนะคะ ) 
สูงไปหน่อย แต่โดยรวมประทับใจค่ะ

